Plnenie rozpočtu Mesta Žilina k 30.6. 2007. 

Rozpočet mesta Žilina na rok 2007 bol schválený Mestským zastupiteľstvom v Žiline dňa 26.02.2007 uznesením číslo 16/2007 ako vyrovnaný v príjmovej aj výdavkovej časti  vo výške 1 239 904 tis. Sk .

Schválený rozpočet bol aktualizovaný Rozpočtovým opatrením č. 1 zo dňa 16.4. 2007 v príjmovej aj výdavkovej časti o 216 900 tis. Sk , nakoľko mestu Žilina boli príslušnými ministerstvami pridelené  účelové  dotácie na prenesený výkon štátnej správy na rok 2007 nasledovne:  

Dotácia na prenesené kompetencie - školstvo	   207 404 tis. Sk	
Dotácia na prenesené kompetencie - matrika	       1 853 tis. Sk	
Dotácia na prenesené kompetencie - ŠFRB	          906 tis. Sk	
Dotácia na prenesené kompetencie - spoločný stavebný úrad	       2 840 tis. Sk	
Dotácia na prenesené kompetencie - evidencia obyvateľstva	          855 tis. Sk	
Dotácia na prenesené kompetencie - cestná doprava	          117 tis. Sk	
SPOLU	   213 975 tis.Sk 	

a do rozpočtu bol zapracovaný aj príjem školských zariadení z prenájmu nebytových priestorov vo výške 2 925 tis. Sk. Tento je  v zmysle zákona č. 431/2002 Z. z. o účtovníctve  v plnej výške poukázaný  školským zariadeniam na použitie na bežné výdavky.

Platný rozpočet mesta na rok 2007 tak dosiahol výšku 1 456 804 tis. Sk a je vyrovnaný v príjmovej aj výdavkovej časti.

Na základe účtovnej závierky k 30.6.2007 dosiahli rozpočtové príjmy výšku 1 601 329 tis.Sk a výdavky  boli čerpané v objeme  1 318 359 tis. Sk.

Účtovný prebytok rozpočtového hospodárenia predstavuje sumu 282 970  tis. Sk.  

Sumarizácia v tis. Sk: 

Sumarizácia	 	Rozpočet na rok 2007	Plnenie k 30.6.2007	
					
Bežné príjmy 	 	1 359 727	814 509	
Kapitálové príjmy 	 	77 077	327 853	
Príjmové finančné operácie	20 000	458 967	
Rozpočtové príjmy spolu	1 456 804	1 601 329	
					
Bežné výdavky spolu	1 322 669	737 140	
Kapitálové výdavky spolu	35 368	337 978	
Výdavkové finančné operácie	98 767	243 241	
Rozpočtové výdavky spolu	1 456 804	1 318 359	

Bežný rozpočet	 	 	37 058	77 369	
Kapitálový rozpočet	41 709	-10 125	
Finančné operácie	-78 767	215 726	
Hospodárenie celkom	0	282 970	

Prebytok predstavuje nevyčerpané finančné prostriedky zo štátneho rozpočtu, ktoré budú čerpané v nasledujúcom polroku na stanovený účel.
Účtovný prebytok v sebe zahŕňa aj účtovný prebytok Bytterm (2. účtovný okruh mesta) vykazovaný k 30.6. 2007  vo výške 54 071 tis. Sk . 

Komentár k príjmom k 30.6.2007

Príjmy celkom                                                                                   1 601 329 tis. Sk

Bežné príjmy                                                                                                                 814 509 tis .Sk

Daňové príjmy                                                                                                             333 600 tis. Sk 

•	Výnos dane z príjmov poukázaný územnej samospráve                             262 886 tis. Sk

Výnos dane z príjmov fyzických osôb v zmysle zákona č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov je príjmom rozpočtu obce .Do 30.6.2007 tento príjem do rozpočtu mesta predstavoval výšku 262 886 tis. Sk.

•	Dane z majetku – daň z nehnuteľnosti                                                             56 870 tis. Sk

Predpis dane z nehnuteľnosti na rok 2007 je vo výške 130 000 tis. Sk, príjem k 30.6.2007 je vo výške 56 870 tis. Sk. V tejto čiastke  sú zahrnuté aj platby / nedoplatky a penále / z minulých rokov. 
Daňovníci, ktorí sú v omeškaní s úhradou predpísanej dane z nehnuteľností sú na povinnosti, ktoré im vyplývajú zo zákona č. 582/2004 Z.z.  o miestnych daniach a miestnom poplatku za komunálne odpady a drobné stavebné odpady  v znení neskorších predpisov a VZN o dani z nehnuteľnosti č. 7/2005  pravidelne upozorňovaní a v zmysle zákona  č. 511/ 1992 Zb.. o správe daní a poplatkov je uplatňované záložné právo na majetok dlžníkov a  exekúcia na ich účty v peňažných ústavoch. 

•	Dane za tovary a služby – dane za špecifické služby                                      13 844 tis. Sk

V zmysle zákona č. 582/2004 Z.z. o miestnych daniach a poplatku za komunálne odpady a drobné stavebné odpady v znení neskorších predpisov mesto Žilina ukladá 7 druhov miestnych daní. Výber týchto daní k 30.6.2007 je nasledovný: 

- za psa                                                                                                                                   735 tis. Sk
- za nevýherné hracie prístroje                                                                                              200 tis. Sk   
- za predajné automaty                                                                                                           217 tis. Sk
- za vjazd a zotrvanie motorového vozidla v historickej časti mesta                                    546 tis. Sk
- za ubytovanie                                                                                                                   2 876 tis. Sk
- za užívanie verejného priestranstva (vrátane Žilinskej parkovacej spol.)                        9 025 tis. Sk

Ostatné dane z predchádzajúcich období                                                                              245 tis. Sk 

Nedaňové príjmy                                                                                                          363 783 tis. Sk

•	Príjmy z podnikania a vlastníctva majetku                                                     49 379 tis. Sk

Dividendy                                                                                                                          5 453 tis. Sk

Mesto Žilina je akcionárom v obchodných spoločnostiach, ktoré vyplatili svojim akcionárom dividendy za rok 2006 a to: Dexia banka Slovensko a.s., Žilinské komunikácie a.s., Mestský investorský útvar s.r.o, BYTTERM a.s..

Prenájom                                                                                                                         43 926 tis. Sk

Príjem z prenajatých pozemkov vychádza z uzatvorených nájomných zmlúv na prenájom pozemkov najmä pod stánky s rýchlym občerstvením, novinové stánky, letné terasy a reklamné panely.
Príjem z prenajatých budov a objektov vychádza z uzatvorených nájomných zmlúv s nájomcami, ktorí v nebytových priestoroch vo vlastníctve mesta  majú umiestnené kancelárie alebo prevádzkujú kaviarne alebo poskytujú služby obyvateľstvu. 
Príjem z prenájmu vo výške 17 973 tis. Sk vykazujú k 30.6. 2007 školské zariadenia na území mesta.  Tieto príjmy  boli poukázané v zmysle zákona č. 431/2002 Z.z. o účtovníctve na účet mesta a následne vrátené týmto zariadeniam na použitie na bežné výdavky.
V roku 2007 je príjmom z prenájmu aj ekonomické nájomné z bytových domov zaobstaraných z prostriedkov Štátneho fondu rozvoja bývania, ktorý sa použije na splátku úverov a úrokov zo ŠFRB. K 30.6. 2007 predstavuje čiastku18 591 tis. Sk.

•	Administratívne poplatky a iné poplatky  a platby                                     293 974 tis. Sk                                                      

Administratívne poplatky                                                                                               1 558 tis. Sk

Príjmy zo správnych poplatkov napr. za osvedčovanie listín ma matričnom úrade, za vystavenie rybárskych lístkov, za zvláštne užívanie pozemnej komunikácie (rozkopové povolenia), kolaudačné rozhodnutia a iné. 

Licencie (výherné hracie prístroje)                                                                                3 060 tis. Sk

Poplatok za udelenie individuálnej licencie na prevádzkovanie   hazardných hier prostredníctvom výherných prístrojov, ktoré boli vydané do 30.6. 2007. (Poplatok  za udelenie individuálnej licencie platí právnická osoba, ktorá  uvedené  prístroje  umiestnila  a prevádzkuje  v zmysle  zákona   č. 171/2005 Z. z. o hazardných hrách. Sadzba  poplatku  za   prevádzkovanie   výherného   hracieho   prístroja v zmysle  zákona  č.145/1995 Z. z. o  správnych   poplatkoch   v znení neskorších  prepisov  je  vo výške  45 000,- Sk za každý výherný hrací prístroj za obdobie jedného roku.) 

Poplatky a platby z nepriemyselného a náhodného predaja služieb                       286 310 tis. Sk
      
      Tieto poplatky predstavujú príjmy napr.  za služby v detských jasliach, ktoré  k 30.6.2007 dosiahli výšku 1 609 tis. Sk, v jedálni dôchodcov  - 1 558 tis.Sk, za opatrovateľskú službu - 769 tis. Sk,   zo stravného v jedálni mestského úradu - 896 tis. Sk, za pobyt zamestnancov  mesta v rekreačných zariadeniach mesta -  27 tis. Sk,   za odber vody v prímestských častiach Bytčica, Brodno -57 tis. Sk  a pod.
Patrí sem aj príjem vo výške 275 888 tis. Sk, 2. účtovný okruh mesta – správa bytového fondu Bytterm. 

Za znečisťovanie ovzdušia                                                                                                   72 tis. Sk

Poplatok za znečisťovanie ovzdušia predstavuje sumu 72 tis. Sk. Jeho nižšie plnenie bolo najmä  z dôvodu  zmeny vykurovacieho média, čo znižuje počet poplatníkov / zaznamenávame ich pokles hlavne z dôvodu plynofikácie /.

Pokuty, penále a iné sankcie                                                                                            2 974 tis. Sk        

Príjmy z pokút uložených Mestskou políciou k 30.06.2007 sú vo výške 2 839 tis. Sk. 
Príjmy z ostatných pokút – za porušenie stavebného zákona, zákona o odpade a pod. sú vo výške 135 tis. Sk

•	Úroky                                                                                                                        598 tis. Sk

Príjem predstavujú úroky z termínovaných obchodov na medzibankovom trhu a kreditné úroky z účtov mesta .

•	Iné nedaňové príjmy                                                                                          19 832 tis. Sk

Z výťažkov lotérií a iných podobných hier                                                                    3 677 tis. Sk

Pri hazardných hrách podľa zákona č. 171/2005 Z. z. o hazardných hrách a o zmene a doplnení niektorých zákonov je povinný prevádzkovateľ odviesť 3 % z výťažku na účet obce, v sídle ktorej sa výťažok dosiahol. 

Spoločenská hodnota drevín                                                                                           1 190 tis. Sk

Podľa zákona  č. 287/1994 Z. z. o ochrane prírody a krajiny a zákona č.416/2001 Z. z. o prechode niektorých pôsobností štátnej správy na samosprávu   spoločenská hodnota stromov a kríkov  je  príjmom mesta. Príjem z výrubu  drevín bol vo výške  1 190 tis. Sk a v plnej výške sa použil na náhradnú výsadbu stromov. 

Ostatné príjmy                                                                                                                14 965 tis. Sk
                  
Jedná sa o z refundácie, vratky, kurzové rozdiely, dobropisy, mylné platby (do konca roka 2007 budú vysporiadané) a pod.  

•	Tuzemské bežné granty a transfery                                                               117 126 tis. Sk 

- decentralizačná dotácia na prenesený výkon štátnej správy na vedenie matrík vo výške 927 tis. Sk,
- decentralizačná dotácia na prenesený výkon štátnej správy pre školstvo vo výške 112 713  tis. Sk       vrátane dotácie na neštátne školské zariadenia vo výške 12 603 tis. Sk.
- decentralizačná dotácia  na prenesený výkon štátnej správy na úseku územného rozhodovania a  stavebného poriadku  a ŠFRB vo  výške  1 870 tis. Sk
- decentralizačná dotácia  na prenesený výkon štátnej správy na úseku životného prostredia vo výške 516 tis. Sk ( vrátane recyklačného fondu ), 
- decentralizačná dotácia na evidenciu obyvateľstva vo výške 427 tis. Sk, 
- prostriedky poskytnuté na aktivačné práce vo výške  343 tis. Sk,
- rôzne transfery poskytnuté mestu na úhradu výdavkov spojených so zabezpečením údržby vojnového cintorína a iných verejnoprospešných aktivít spolu vo výške 90 tis. Sk

•	Zahraničné bežné granty                                                                                       240 tis. Sk

- transfery z prostriedkov Európskej únie – INETERREG REDETRAL IIIc  vo výške 240 tis. Sk – úhrada výdavkov z predchádzajúcich období  refundáciou

Kapitálové príjmy                                                                                                           327 853 tis .Sk

•	Príjmy z predaja kapitálových aktív                                                                47 272 tis. Sk
      
Príjmy z predaja kapitálových aktív sú v súlade s uzatvorenými kúpnymi zmluvami aj za obdobie pred 1.1.2007
 
Predaj budov -  príjem vo výške 1 991 tis. Sk  
Predaj pozemkov – príjem vo výške vo výške 41 848 tis. Sk
Predaj bytov – príjem v súlade so splátkovými kalendármi stanovenými pri predaji bytov v predchádzajúcom období  vo výške 3 433 tis. Sk 

•	Tuzemské kapitálové granty a transfery                                                       279 917 tis. Sk 

- v zmysle investičných zmlúv, medzi Slovenskou republikou a KIA MOTORS a HYUNDAI MOBIS boli v roku 2007 mestu poskytnuté finančné prostriedky určené na výkup pozemkov,  na regionálny rozvoj mesta Žilina, na prevádzku spoločností Žilina Invest s.r.o., GOVINVEST I . s.r.o. a GOVINVEST II. s.r.o., na inú podporu štátu a na výstavbu železničnej prípojky  spolu vo výške 265 442  tis. Sk
- kapitálový transfer na výstavbu bytov s ekonomickým nájomným a s tým súvisiacu technickú vybavenosť vo výške 14 350 tis. Sk z Ministerstva výstavby a regionálneho rozvoja SR
- kapitálový grant zo štátneho rozpočtu na výstavbu denného stacionára – v zmysle grantovej zmluvy spôsobom kofinancovania vo výške 125 tis. Sk

•	Zahraničné kapitálové granty                                                                                664 tis. Sk

- transfery z prostriedkov Európskej únie na výstavbu denného stacionára v zmysle grantovej zmluvy spôsobom kofinancovania

Príjmové finančné operácie                                                                                           458 967 tis. Sk

•	Príjmy z ostatných finančných operácií                                                         281 884 tis. Sk

- nevyčerpané finančné prostriedky z predchádzajúcich období predstavujú sumu vo výške 276 484 tis. Sk. Ide o prostriedky zo štátneho rozpočtu na prenesené kompetencie štátnej správy na samosprávu ( matrika, stavebný úrad, ŠFRB, evidencia obyvateľstva, prostriedky na regionálny rozvoj ( KIA-HYUNDAI ), ktoré v prípade, že sú bežné  bolo možné ich v zmysle rozpočtových pravidiel čerpať do 31.3.2007 a v prípade kapitálových je čerpanie podmienené vyčerpaním na stanovený účel. 
- prevody z peňažných fondov mesta vo výške  5 400 tis. Sk

•	Tuzemské úvery, pôžičky a návratné  finančné výpomoci                           177 083 tis. Sk

Do 30.6.2007 mesto prijalo  úvery v celkovej výške 177 083 tis. Sk nasledovne :
- investičné úvery zo Štátneho fondu rozvoja bývania na výstavbu bytov s ekonomickým nájomným na sídlisku Hájik  vo výške 27 083 tis. Sk 
- investičný úver vo výške 150 000  tis. Sk 

Komentár k výdavkom k 30.6.2007

Výdavky celkom                                                                                 1 318 359 tis. Sk
 
Výdavky boli  v priebehu polroka 2007 podmienené tvorbou zdrojov. Prednostne boli zabezpečované samosprávne funkcie mesta, splátky úverov a úrokov a tvorba umorovacieho fondu na splatenie výnosov a istiny komunálnych obligácií. Mesto  na začiatku roka uhradilo všetky  neuhradené faktúry z roku 2006 v celkovej výške 78 567 tis. Sk.

Bežné výdavky                                                                                                              737 140 tis. Sk
Výdavky verejnej správy                                                                                             119 728 tis. Sk
Správa mestského úradu                                                                                               32 224 tis. Sk
výdavky na správu mestského úradu predstavujú predovšetkým výdavky na technicko-administratívne a hospodársko-organizačné zabezpečenie jeho  prevádzky  a to :
-	mzdové náklady a s tým súvisiace odvody
-	energie, spotrebované v budove mestského úradu a v objektoch, ktoré sú v majetku mesta a sú čiastočne v prenájme 
-	telekomunikačné a poštové služby
-	cestovné výdavky – výdavky na tuzemské a zahraničné cesty 
-	údržba – výdavky súvisiace s údržbou výpočtovej techniky, telekomunikačnej techniky a iných prevádzkových strojov a zariadení, prevádzkové výdavky na   budovy v majetku mesta
-	nájomné – nájom plynových fliaš do výtvarnej dielne Budatín 
-	ostatné služby –napr. čistenie kanalizácie, odvoz odpadu, viazanie zbierok zákonov, právne služby, znalecké posudky, kolkové známky, služby kuriča, súdne poplatky, poistné za majetok mesta, odmeny na základe dohôd o vykonaní práce, prídel do sociálneho fondu
-	v rámci výdavkov verejnej správy sú zaúčtované aj výdavky v súvislosti s regionálnym rozvojom Mesta ( poskytnutá účelová dotácia zo ŠR) vo výške 81 772 tis. Sk, výdavky na projekty financované z prostriedkov Európskej únie spôsobom refundácie – REDETRAL INTERREG III C vo výške 638 tis. Sk.

Spoločný stavebný úrad a ŠFRB                                                                                       812 tis. Sk
-	výdavky na prenesený výkon na zabezpečenie ich činnosti sú v plnej výške financované z poskytnutej účelovej dotácie zo ŠR

Matrika                                                                                                                                733 tis. Sk
-	výdavky na prenesený výkon na zabezpečenie činnosti matričného úradu sú v plnej výške financované z poskytnutej účelovej dotácie zo štátneho rozpočtu  

Všeobecné verejné služby - (register obyvateľstva)                                                         446 tis. Sk
-	výdavky v súvislosti registrom obyvateľstva – prenesený výkon štátnej správy

Transakcie verejného dlhu                                                                                            27 796 tis. Sk
-	splátky úrokov v zmysle úverových zmlúv
-	tvorba umorovacieho fondu na splátky výnosov z komunálnych obligácií  a splátku 

Civilná obrana                                                                                                                     128 tis. Sk
-	náklady na udržiavanie úkrytov CO pre zachovanie ich účelu 
     (el.energia, nákup žiaroviek, odstraňovanie drobných závad, deratizácia...)

Ochrana pred požiarmi                                                                                                      374 tis. Sk
-	náklady na udržiavanie prevádzkyschopnosti hasičských zbrojníc (nákup špeciálneho materiálu, náklady na pohonné látky, údržba vozidiel PO, poistné, pneumatiky, príspevky na  kultúrne podujatia – Sv. Florián a pod.)

Policajné služby                                                                                                              15 979 tis. Sk
-	celkové výdavky na zabezpečenie chodu Mestskej polície  (mzdy, odvody, všeobecný materiál, nákup výstrojných a odevných súčastí uniformy), dopravné , na údržbu ( budovy a  dopravných prostriedkov) a ostatné tovary a služby v súvislosti s výkonom služby 
-	k prečerpaniu niektorých položiek došlo z dôvodu úhrady faktúr za predchádzajúci rozpočtový rok

Jedáleň mestského úradu                                                                                                1 035 tis. Sk
-	výdavky na zabezpečenie  závodného stravovania (mzdy, energie, nákup potravín.... )

Všeobecná pracovná oblasť                                                                                               368 tis. Sk
-	výdavky súvisiace so zamestnávaním pracovníkov na verejnoprospešné práce a refundované Úradom práce, sociálnych vecí a rodiny

Lesníctvo  - neštátne lesy                                                                                                 1 227 tis. Sk
-	práce vykonané v lesoparku Chrasť – údržba a výrub nežiadúcich drevín, zalesnenie plôch v súlade s Lesným hospodárskym plánom 

Výstavba                                                                                                                            1 055 tis. Sk
-	výdavky súvisiace s poskytovaním inžinierskej  činnosti, ktorú vykonáva pre mesto Mestský investorský útvar spol.s r.o. (zabezpečuje realizáciu, predprojektovú a projektovú prípravu stavieb ) na základe uzatvorenej mandátnej zmluvy 
-	výdavky na investičnú činnosť predstavujú aj náklady spojené so zabezpečením územno-plánovacích podkladov na dopracovanie a schválenie Územného plánu mesta.

Cestná doprava                                                                                                               58 068 tis. Sk
-	zahŕňa poplatky Žilinskej parkovacej spoločnosti s.r.o. a Nadácií spoločne pre región v zmysle uzatvorených  zmlúv vo výške 9 787 tis. Sk
-	bežný  transfer pre DPMŽ s.r.o. na zabezpečenie prevádzky  mestskej verejnej dopravy vo výške 48 281 tis. Sk, z toho 6 581 tis. Sk v zmysle zmluvy o regionálnom rozvoji pre potreby závodov KIA-HYUNDAI

Správa a údržba ciest                                                                                                     22 588 tis. Sk
-	v rámci bežnej údržby  boli realizované služby predovšetkým v opravách porúch a výtlkov vozoviek , dopravného značenia, čistenia  uličných vpustov, údržbe / kosbe / cestnej zelene, údržbe bezpečnostného zariadenia – signalizácie  vrátane elektrickej energie, náterov zábradlí.  Boli vykonané aj práce, ktoré neboli pôvodne zahrnuté do rozpočtu, ale vzniknuté podmienky si ich žiadali vykonať. 

Verejnoprospešné služby                                                                                               48 497 tis. Sk
 
•	Čistenie miestnych komunikácií                                                                         8 486 tis. Sk                                                                                      
-	zimná údržba mestských komunikácií a vybraných schodísk a verejných priestranstiev 
-	jarné čistenie mestských komunikácií po zimnej údržbe
            práce súvisiace s čistením verejných priestranstiev, schodov a podchodov             
-	čistenie centrálnej mestskej zóny
-	priebežné strojné zametanie mestských komunikácií 
-	 ručné zametanie chodníkov a verejných priestranstiev 
-	strojné zametanie chodníkov a verejných priestranstiev 
-	čistenie autobusových zastávok, podchodov a nadchodov
-	vývoz malých smetných nádob
-	umývanie mestských komunikácií 

•	Komunálne odpady                                                                                              5 473 tis. Sk
-	v 1.polroku 2007 boli v oblasti nakladania s komunálnymi a drobnými stavebnými odpadmi realizované výkony s dôrazom na separáciu odpadov, prevenciu proti vzniku nelegálnych skládok odpadov a zabezpečovanie odvozu nadrozmerných odpadov a nebezpečných komunálnych odpadov (elektrické odpady, akumulátory). 
-	odvoz nadrozmerných odpadov na sídliskách a v prímestských častiach a pri cyklickom zbere nebezpečných zložiek komunálnych odpadov – ide o činnosti, ktoré musí podľa zákona o odpadoch mesto zabezpečovať minimálne 2-krát ročne (sezónne – jarné a jesenné „akcie“). 
Počet vývozov k 30.6.2007 :
         -  vývoz veľkokapacitných kontajnerov na mestských cintorínoch v počte   195 ks
         -  vývoz veľkokapacitných kontajnerov  v prímestských častiach v počte     173 ks
         -  vývoz veľkokapacitných kontajnerov  na skládke v Pov.Chlmci v počte     14 ks
         - vývoz a triedenie separovaného odpadu v počte                                        6 071 ks    
•	Údržba verejnej zelene                                                                                      12 075 tis. Sk                    
-	povolené a havarijné výruby stromov, údržba stromoradí, rez živých plotov, kosenie trávnatých plôch a parkov mesta a sídlisk,  Ľavobrežnej komunikácie a plošné úpravy zelene,  výsadba letničiek a mobilnej zelene 
-	práce spojené s údržbou zelene na základe požiadaviek poslancov mestského zastupiteľstva. 
-	ručný dozber nečistôt 
-	jarné vyhrabávanie trávnikov, úprava a výsadba zelene
-	 vo verejnej mestskej zeleni boli realizované osobitné práce so zameraním na ochranu drevín (ošetrenie postrekom, odstraňovanie náletových burín, úprava kríkov).
Časť zdrojov na údržbu verejnej zelene tvoria zdroje zo štátneho (recyklačný fond), ktoré sú vedené na samostatnom účte a príjem mesta za povolený výrub stromov (spoločenská hodnota drevín). 
•	Cintorínske služby                                                                                               1 745 tis. Sk
-	práce sa týkali bežnej údržby cintorínov  -   kosenie 16  cintorínov , rozvoz pracovníkov
-	urgentné zásahy při riešení kalamitných situácii na cintorínoch po veterných smrštiach 
•	Verejné osvetlenie                                                                                              20 718 tis. Sk
-	úhrada elektrickej energie za verejné osvetlenie (11 697 tis. Sk)
-	mesto zabezpečovalo  údržbu verejného osvetlenia, údržbu parkových zariadení  výmenu prírezov lavičiek ich  montáž a náter, čistenie a údržbu fontán, údržbu a opravu výlepných tabúľ, údržbu detských zariadení, sociálnych zariadení, dodávka piesku do pieskovísk,  pravidelná údržba autobusových čakární a rôzne činnosti spojené s kultúrno-spoločenskými akciami (9 021 tis. Sk)

Zásobovanie vodou                                                                                                           2 413 tis. Sk
-	výdavky na dodávku vody zo Severoslovenskej vodárenskej spoločnosti a.s., do prímestkých častí Bytčica a Brodno a na vodné a stočné na Mojmírovej ulici, na údržbu a opravy na týchto vodovodoch

Bytterm                                                                                                                         221 817 tis. Sk
(2. účtovný okruh mesta -  správa bytového a nebytového fondu mesta)
-	správu bytov vo vlastníctve mesta zabezpečuje BYTTERM a.s., na základe mandátnej zmluvy. 
-	k 30.6. 2007 mesto  vlastnilo 270 domov, v ktorých je 1 026 neodpredaných bytov,  96 nebytových priestorov a 40 garáží 
-	hodnota uvedeného majetku  k 30.06. 2007 bola 775 510 tis. Sk  
 
Rekreačné a športové služby                                                                                         11 993 tis. Sk
-	výdavky spojené s prevádzkovaním rekreačného zariadenia v Terchovej   (77 tis. Sk)  
-	bežné  transfery príspevkovej organizácií Mestská krytá plaváreň  (6 800  tis. Sk) 
-	bežné transfery právnickým a fyzickým osobám so športovou činnosťou  (75 tis. Sk )
           Príspevky boli poskytnuté športovým organizáciám a športovcom na zabezpečenie  ich športovej  činnosti, príp. účasti na rôznych športových podujatiach v súlade s VZN č.6/2005 o podmienkach poskytovania dotácií právnickým a fyzickým osobám pôsobiacim na území mesta Žilina 
-	bežný transfer MsHK a.s. poskytnutý na úhradu energií (5 046 tis. Sk) 

Kultúrne služby                                                                                                              10 802 tis. Sk
-	bežné transfery právnickým a fyzickým osobám s kultúrnou činnosťou ( 1 765 tis. Sk )
Mesto Žilina v 1. polroku 2007 organizovalo alebo sa spolupodieľalo na organizovaní  mnohých kultúrnych podujatí. Mnohé akcie boli organizované v spolupráci so Žilinským samosprávnym krajom, Maticou slovenskou, ŠKO, Mestským divadlom a inými inštitúciami.
K najvýznamnejším patria :
•	Carneval Slovakia Žilina - Žilinský festival     fašiangových masiek.  
•	Staromestské slávnosti
•	ŽILINSKÁ SVÄTOJÁNSKA NOC -  Medzinárodný festival otvoreného divadla
•	KULTÚRNE LETO
•	ŽilinskÉ dni zdravia 
Príspevky boli poskytnuté v súlade s VZN č.6/2005 o podmienkach poskytovania dotácií    právnickým a fyzickým osobám pôsobiacim na území mesta Žilina
-	bežný transfer príspevkovej organizácií Mestské divadlo (8 430 tis. Sk )
-	výdavky na prevádzku kultúrnych domov ( 391 tis. Sk )
-	výdavky na kultúrnu činnosť organizovanú mestom – prevádzka mestského rozhlasu, účinkovanie speváckeho zboru Máj, účasť na rôznych obradoch – jubileá, pohreby........ ( 216 tis. Sk )

Predškolská výchova – detské jasle                                                                                5 392 tis. Sk
-	mesto má vo svojom majetku a prevádzkuje  tri zariadenia detských jaslí, ktoré sú  okrem bežnej činnosti zamerané aj na zdravotnú starostlivosť - očná, dietetická, rehabilitačná a na liečbu ochorení dýchacích ciest
-	v čerpaní sú zahrnuté výdavky súvisiace s prevádzkou týchto zariadení a to predovšetkým mzdové výdavky, výdavky na energie, na nákup materiálu a služieb (nové posteľné vybavenie), 
-	využitie detských jaslí za 1.polrok 2007 bolo na 102,53  % a priemerný počet zapísaných detí  bol 175 detí.

Staroba – jedáleň dôchodcov, kluby dôchodcov                                                           2 289 tis. Sk
-	mesto prevádzkuje jedáleň pre dôchodcov na Vlčincoch a klub dôchodcov v Strážove a na Vlčincoch
-	v čerpaní sú zahrnuté výdavky súvisiace s prevádzkou týchto zariadení a to predovšetkým mzdové výdavky, výdavky na energie, na nákup materiálu a služieb (interiérové vybavenie), na údržbu budovy a vnútorných zariadení.

Ďalšie sociálne služby – opatrovateľské služby                                                             5 605 tis. Sk
-	na území mesta poskytuje opatrovateľskú starostlivosť 139 opatrovateliek pre cca 550 občanov
-	rozhodujúcimi výdavkovými položkami sú mzdy opatrovateliek a z nich vyplývajúcimi výdavkami na odvody, ďalej výdavky na tovary a služby, dopravné.

Dávky sociálnej pomoci                                                                                                      537 tis. Sk
-	výdavky na financovanie služieb pre sociálne odkázaných občanov ( pohreby)
-	príspevky v hmotnej núdzi na základe individuálneho posúdenia

Vzdelávanie                                                                    
-	bežné výdavky na činnosť školských zariadení na území Mesta Žilina na originálne aj prenesené  kompetencie sú podrobne rozpracované v tab. č. 11-15.

Kapitálové výdavky                                                                                                      337 978 tis. Sk 
Výdavky verejnej správy                                                                                             246 808 tis. Sk

Z toho správa mestského úradu                                                                                     1 079 tis. Sk
-	výdavky vynaložené na nákup komponentov výpočtovej techniky z toho výdavky na projekty financované z prostriedkov Európskej únie spôsobom refundácie – REDETRAL INTERREG III C sú  vo výške 247 tis. Sk, za závory na parkovacie priestory pre budovou MÚ
-	výdavky na výkup pozemkov v zmysle zmluvy medzi Ministerstvom hospodárstva SR a Mestom Žilina v súvislosti s investíciou KIA-HYUNDAI vo výške 245 432 tis. Sk  a na projekty vo výške 297 tis. Sk

Konkrétne investičné akcie sú uvedené v  tabuľkách č. 4-10

Výdavkové finančné operácie                                                                                     243 241 tis. Sk 
Správa mestského úradu                                                                                                 139 007 tis. Sk
-	do výdavkových finančných operácií sú zahrnuté výdavky na položke 814 – účasť na majetku v zmysle zmlúv medzi MH SR, MF SR a Mestom Žilina  o poskytovaní účelových dotácií v súvislosti s výstavbou závodu KIA-HYUNDAI

Úvery nefinančným subjektom                                                                                          5 000 tis. Sk
-	pôžička Mestskému hokejovému klubu a.s. na prevádzku klubu 

Splátky úverov                                                                                                                  98 737 tis. Sk
- boli zabezpečované v súlade s uzatvorenými úverovými zmluvami.
  Podrobne sú jednotlivé úvery rozpracované v tabuľke č.18

Príspevkové organizácie Mesta Žilina 

Mestská krytá plaváreň                                                       
-	príspevková organizácia Mesta Žilina 
-	skončila priebežným prebytkom hospodárenia  vo výške 1 955 tis. Sk. 
-	najväčší vplyv  na hospodársky výsledok má skutočnosť že, neboli k 30.6. 2007 uhradené nákladové faktúry a boli hradené zálohové faktúry, ktoré podliehajú zúčtovaniu v mesiaci september, pričom najpodstatnejšiu časť materiálových nákladov tvoria náklady  na energie. 
-	vlastné príjmy boli vo výške 4 568 tis. Sk

Mestské divadlo                                                                  
-	príspevková organizácia Mesta Žilina 
-	skončila priebežným  prebytkom hospodárenia vo výške  12 tis. Sk.
-	Mesto Žilina poskytlo okrem dotácie na bežnú prevádzku vo výške 6 700 tis. Sk aj účelové dotácie ( tieto podliehajú zúčtovaniu ) a to na konkrétne kultúrne akcie vo výške 1 730 tis. Sk ( Fašiangy a Staromestské slávnosti )
-	vlastné príjmy boli vo výške 3 330 tis. Sk

Hospodárenie týchto organizácií je podrobne rozpracované v tabuľke č. 3.